MOL Aréna

MOL Aréna je futbalový štadión v meste Dunajská Streda. Svoje domáce zápasy tu od roku 1954 hrá klub FK DAC 1904 Dunajská Streda.

 História štadióna 

Mestský futbalový štadión bol postavený v roku 1953 a 7. júna 1954 tu odohrali domáci svoj prvý zápas proti výberu Budapešti, v ktorom podľahli 1:8. Štadión prešiel v 80. rokoch 20. storočia prestavbou, kedy pre účely spartakiády v roku 1985 pribudla aj nová tribúna. Kapacita štadióna bola na prelome dekád po dobudovaní obidvoch tribún približne 16,5 tisíca divákov.

 Výstavba nového štadióna 

Na mieste pôvodného štadióna postupne, počas prevádzky, vznikol nový, pričom jeho kapacita je 12 700 divákov a spĺňa kritériá kategórie 4 UEFA. Kompletne zrekonštruovaný štadión hostil svoj prvý zápas DAC 16. februára 2019, keď sa klub stretol so Slovanom Bratislava v súťaži Fortuna ligy.

 Kapacita 
 Tribúna  Kapacita  Poznámka Tribúna A  3 062 miest (všetky miesta sú na sedenie) Tribúna B, BC  2 764 miest (všetky miesta sú na sedenie) Tribúna C  4 075 miest (všetky miesta sú na sedenie) Tribúna D  2 693 miest (všetky miesta sú na sedenie) Spolu  12 700 miest(všetky miesta sú na sedenie)

 Významné zápasy 

Na štadióne odohral jeden zápas aj reprezentačný výber Slovenska, kedy 30. marca 1993 remizoval v prípravnom zápase s Litvou 2:2.

Domáci klub odohral na štadióne všetky pohárové zápasy, vrátane toho s FC Bayern Mníchov, kedy v domácej odvete pred 15572 divákmi podľahol o dva góly nemeckému súperovi vedenému Juppom Heynckes.

 Referencie 

Kategória:Futbalové štadióny na Slovensku

Kategória:Šport v Dunajskej Strede